**סיור "עצמאי בשטח"**

מדריך למורה

מורות ומורים יקרים שלום!

לפניכם דף פעילות המאפשר סיור עצמי וחקר ב"אנו-מוזאון העם היהודי". מטרתנו - לחבר את התלמידים לסיפורו של העם היהודי ולאפשר להם למצוא את עצמם בו. כל תלמיד יקבל דף פעילות עם משימות – לב העמוד הינו עץ המשפחה של התלמידים.

מסביב לעת ישנם משימות השולחות את התלמידים לגלות, למצוא ולעבות את העץ המשפחתי עם עובדות ואבחנות נוספות .

המוזיאון מחולק ל-3 קומות, שדרכן יעברו התלמידים כדי לענות על השאלות השונות. ניתן להתחיל את הדף בקומה השלישית ולסיים בקומה הראשונה, או בכיוון ההפוך (להתחיל בקומה הראשונה ולסיים בשלישית).

הקומה השלישית נקראת "הפסיפס – תרבות וזהות בת זמננו", והיא עוסקת, כשמה, בימינו. לכן, המשימות אותם יתבקשו התלמידים למלא קשורות לעולמם שלהם – עם אלו דמויות עם מזדהים, יצירות תרבותיות אהובות וכו'.

הקומה השנייה, קומת "המסע" היא הקומה ההיסטורית. בה אנחנו שולחים את התלמידים למלא ציר זמן יהודי (על פי סרט אנימציה מקסים שפותח את הקומה), ובעיקר – את קהילה שלהם עצמם ואת ההיסטוריה שלהן.

הקומה הראשונה עוסקת ב"יסודות" – הרעיונות והטקסים שמחברים יחדיו את העם היהודי. בה אנחנו משלימים את המעגל (או פותחים אותו, תלוי בכיוון מילוי הדף) ומבקשים מהתלמידים פרטים על מנהגים ייחודיהם למשפחותיהם.

חשוב – בצידו השני של הדף ישנן מפות של הקומות השונות, איתן תוכלו להתמצא במשימות השונות.

מה אנחנו ממליצים לכן לעשות?

* קראו את הדף והמשימות, כדי לוודא שאף משימה לא "זרה" לכן.
* בעת הגעתכן למוזיאון, תקבלו הסבר ממדריך על דף הפעילות.
* וודאו שהתלמידים עוקבים אחרי המשימות – אם ישנן בעיות, ישנם מדריכים בכל קומה שיוכלו לעזור לכם.
* אספו את התלמידים בתחילת וסוף כל קומה, כדי ליישר קו
* תהנו ותלמדו! אנחנו ממליצים בחום שגם אתן תמלאו כזה דף – ותלמדו על ההיסטוריה שלכן ☺